Diari Oficial de la Generalitat Valenciana


Sumari del DOGV 759, del 09-02-1988 (1988/810554)

INSTRUCCIÓ de 19 de gener de 1988, de la Intervenció General, per la qual es dicten normes en relació amb la recepció d'inversions regulades pel Decret del Consell de la Generalitat Valenciana 169/1987, de 26 d'octubre.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   759

Data del DOGV
:   09-02-1988

Secció del DOGV
:   ALTRES DISPOSICIONS

Número del document
:   1988/810554


Data del document
:   19-01-1988

Organisme emissor
:   Conselleria d'Economia i Hisenda

Tipus de document
:   Instrucció

Anàlisi jurídica

Instrucció de 19 de gener de 1988, de la Intervenció General, per la qual es dicten normes en relació amb la recepció d'inversions regulades pel Decret del Consell de la Generalitat Valenciana 169/1987, de 26 d'octubre.  
La clàusula 70 del Plec General estableix que, amb una antelació de quaranta-cinc dies hàbils, el contractista comunicarà al Director de l?obra la data prevista per a l'acabament d'aquesta i que la Direcció, en cas de conformitat, l?elevarà a l'Administració amb una antelació d'un mes a la data prevista per tal que nomene representant per a la recepció provisional.  
El representant ha de fixar la data de la recepció provisional citant els membres integrants de la comissió receptora.  
El Decret del Consell 169/1987, de 26 d'octubre, pel qual es regula la intervenció de la inversió estableix en l'article seté que la proposta de pagament de l?última certificació d'obra o lliurament del preu es justificarà també amb l'acta de recepció provisional. En la disposició final segona s'autoritza la Conselleria d'Economia i Hisenda a dictar les instruccions necessàries directament o mitjançant la Intervenció General.  
Per a efectuar el pagament a la contracta, l'art. 142 del Reglament General de Contractació estableix que l'Administració expedirà mensualment certificacions que corresponguen a l'obra executada durant l'esmentat període, llevat que s'establesca un altre termini en el plec de clàusules administratives particulars, regulant els articles 137 al 141 el compliment dels terminis que afecten tant el contractista com l'Administració.  
Per tal d'harmonitzar els aspectes de la recepció, celebració d'aquesta i pagament de l?última certificació, aquest centre directiu dicta les instruccions següents:  
Primera.. La sol·licitud que es formule de designació de representants d'aquest centre, tal com regula l'art. 6 del Decret 169/1987, de 26 d'octubre, no suposa que, encara que es proposa en la sol·licitud el dia i l?hora per a la celebració de la recepció, aquesta Intervenció General l'accepte, ja que això ha de ser fixat de mutu acord per tot els membres integrants de la comissió receptora, sense perjudici de prestar la màxima col·laboració per tal de complir els terminis reglamentaris.  
Segona. L'última certificació d'obra ha de coincidir-ne amb l'acabament, en el termini previst, i a la proposta de pagament abans esmentada s?haurà d'incorporar l'acta de recepció provisional.  
En els casos que sense produir-se acord de prórroga, després d'haver acabat el termini d'execució, resulten pendents de certificar quanties no significatives en relació amb el cost de l?obra, la Intervenció Delegada corresponent ho comunicarà a la Intervenció General, que adoptarà les mesures oportunes.  
Tercera. Quan la recepció no siga preceptiva s?incorporarà a la proposta de l?últim pagament, tal com queda definit en la instrucció anterior, la certificació prevista en l'article cinqué del Decret 169/1987, de 26 d'octubre.  
València, 19 de gener de 1988. - L'Interventor General: Juan Murria Arnau.